ኢትዮጵያ ለስደተኞች  የተጠናከረ  ዘላቂ ድጋፍ እያደረገች መሆኑ ተመለከተ
ኢትዮጵያ ለስደተኞች የምታደርገውን ድጋፍ ከእለታዊ ድጋፍ ባሻገር ዘላቂ በሆኑ ድጋፎች እያጠናከረች ነው ተባለ ።በስደትና ስደተኞች ዙሪያ የመከረ ውይይት ትናንት ተካሄዷል ።በውይይት መድረኩ  ከምግብና መሰረዊ ድጋፎች ባሻገር በትምህርት፤ በግብርና በኢንዱስትሪ ፓርኮችና በሌሎች መስኮችም ስደተኞቹን በዘቂነት ማቋቋም የሚያስችል ሥራ ለማከናወን ዝግጅት መጠናቀቁን የስደተኞችና ከስደት ተመላሾች አስተዳደር ምክትል ዳይሬክተር አቶ ዘይኑ ጀማል ተናግረዋል ።እነዚህ ሥራዎችም ከውጭ ስደተኞች ባሻገር ለኢትዮጵያውያን የሥራ እድል መፍጠር የሚያስችል ጭምር መሆኑንንም እንዲሁ አስረድተዋል ።የውይይት መድረኩን ያዘጋጀው የአክሽን ፎር ኒዲ ኦን ኢትዮጵያ ዳይሬክተር አቶ ሳሊሁ ሱልጣን በበኩላቸው ድርጅቱን ጨምሮ በመንግስት በኩል የሚከናወኑ ድጋፎችም ይሁን የመሠረተ ልማት ግንባታዎች ከስደተኞቹ  ባሻገር ለኢትዮጵያውያኑም ጭምር ዘርፈ ብዙ ጥቅም እያስገኘ ነው ብለዋል ።          